Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Hamas käivitas laupäeva hommikul üllatusrünnaku Iisraeli,
mõrvates sadu elanikke.
Jeruusalemm kuulutas sõja ja lubab hävitada islamirühmituse Hamas.
USA saatis Vahemere idaossa
lennukikandja löögirühma USS Gerald R. Ford,
hoiatades Hezbollah't mitte ühinema sõjaga Iisraeli vastu.
Iisraelis käib sõda.
Laupäeva hommikul tõestas islamirühmitus Hamas
oma terroristlikku määratlust,
kui käivitas üllatusrünnaku Lõuna-Iisraeli vastu.
Tulistades umbes 3000 raketti ainuüksi esimesel päeval,
õnnestus ca 1000 Hamasi terroristil ülekoormata
suhteliselt vähearvukad Iisraeli Kaitsejõudude (IDF) väed piiril,
kes ei saanud luureinfot,
mis oleks valmistanud neid järgnenud veresaunaks.
Kallid Iisraeli kodanikud.
Täna hommikul, hingamispäeva ja püha ajal,
tungis Hamas Iisraeli territooriumile ja mõrvas süütuid kodanikke,
sh lapsi ja vanureid.
Hamas on alustanud brutaalset ja õelat sõda.
Saame selles sõjas võidu hoolimata väljakannatamatust hinnast.
See on meile kõigile väga raske päev. Hamas tahab meid kõiki mõrvata.
See on vaenlane, kes tapab lapsi ja emasid nende kodudes, voodites;
vaenlane, kes tapab vanureid, lapsi, noori;
kes notib verejanuliselt maha meie kodanikke, meie lapsi,
kes olid lihtsalt väljas püha nautimas.
Netanyahu lubas, et see enneolematu rünnak,
kus palestiinlased tapsid massiliselt Iisraeli tsiviilelanikke
ja võtsid pantvangi üle saja inimese, sh vanaldasi abielupaare
ja terveid perekondi väikeste lastega, ei kordu kunagi.
Täna toimunu on Iisraelis enneolematu, ja teen kindlaks,
et seda ei juhtu enam kunagi. Selle otsuse taga on kogu valitsus.
IDF kasutab koheselt kogu jõudu, et hävitada Hamasi võimed.
Hävitame nad ja maksame jõuliselt kätte selle sünge päeva eest,
mille nad Iisraeli riigile ja kodanikele peale surusid.
Nagu Bialik kirjutas:
Saatan pole veel leiutanud väikese lapse vere kättemaksu.
Netanyahu kuulutas, et Hamasi asukohad muutuvad hävingusaarteks,
ja õhutas mitteosalevaid palestiina tsiviilelanikke põgenema.
Kõik kohad, kus Hamas asub, varjub või tegutseb,
selles kurjas linnas,
muudame me rususaarteks. Ütlen Gaza elanikele:
lahkuge nüüd, sest tegutseme jõuliselt kõikjal.
On tähtis toonitada, et IDF-il koos Iisraeli Julgeolekuagentuuri (ISA),
politsei ja piiripolitsei eriüksustega
õnnestus taastada kolme päevaga kontroll kõigis Lõuna-Iisraeli asulates,
ning hävitada samal ajal sadu Hamasi ja Islamidžihaadi terroriste.
IDF-i väed töötasid kogu öö, et kindlustada Gaza ümbruse alad,
tappes terroriste ja võttes üle kõik võitluskolded.
IDF-il õnnestus saavutada kontroll infiltratsioonipunktides
Gaza-Iisraeli piiril. Väed on tapnud kohapeal sadu terroriste.
Isegi praegu, pärast ööd, jätkuvad võitlus ja kangelaslikud lahingud
pantvangide päästmiseks. Võitluse käigus langes sõdureid
ja ülemusi ning tapeti kodanikke.
Tapeti sadu terroriste ja kümned viidi vangi.
Samal ajal kui Iisraeli Õhujõud pommitavad Hamasi taristut Gazas,
sh rohkem kui 2000 objekti
ja 1000 tonni jagu õhk-maa tüüpi lõhkekehi,
toonitasid Iisraeli tippjulgeolekuametnikud,
et täieulatuslik rünnak Gazale pole veel alanud.
Lisaks rõhutas üks ametnik, et Hamas ja selle koletised
saavad kahetsema hetke, mil nad sündisid.
Tänasel olukorra analüüsi istungil Kaitseministeeriumis
teatas Jeruusalemma kaitsejuht otsusest
kehtestada Hamasi valitsetavale territooriumile täielik blokaad.
Kehtestame Gaza linnale põhjaliku blokaadi.
Ei mingit elektrit, toitu, vett, kütust. Kõik on kinni.
Võitleme inimkujuliste loomadega ja tegutseme vastavalt.
Vastuseks Iisraeli ametnike avaldustele kavatsuste suhtes
Hamas ja selle kaastöölised maa pealt minema pühkida,
püüdis terrorirühmituse sõjalise tiiva esindaja
peletada Iisraeli kättemaksumõtteid,
viidates arvukatele Iisraeli pantvangidele,
kelle nad sunniviisil sektorisse kaasa viisid.
Reageerime sellele, mida ütles vaenlase peaminister oma kõnes:
Tahame esmalt kinnitada, et Gaza, vastupanu ja elanike ähvardamine
on kaotatud lahing.
Rääkisime täna kümnetest vangidest teie ohvitseride ja sõdurite seast.
Tahame, et tunneksite end paremini ja ütleme, et see arv on mitmekordne
ja nad on laiali kogu Gaza sektoris.
Samas, kui Hamas usub ekslikult, et suudab Iisraelile survet avaldada,
kinnitas IDF-i peastaabiülem kindralleitnant Herzi Halevi,
et on sõja aeg.
Iisraeli riik ja IDF vastavad nüüd
Hamasi kriminaalsele ja julmale rünnakule.
Terroristide invasioon tsiviilelanike erakodudesse Gaza ümbruses
ning naiste ja laste röövimine on mõrvarlik terrorism.
Seepärast ründame, jälitame ja kahjustame kõiki selles osalenuid.
Ja jätkame seda. Tean, et möödunud päev oli raske.
Hind on kõrge. Tean, et on palju küsimusi ja frustratsiooni.
Kuid tähtis on, et keskendume edasiminekule abiga
ja probleemide lahendamisega. Tapetud on meie tsiviilelanikke,
julgeolekuväelasi, sõdureid, on haavatuid,
mõned neist on vaenlaste käes.
Seepärast on see sõja, mitte operatsiooni või lahinguvooru aeg.
Selle sõja käigus on IDF tugev ja tegutseb jõuliselt ning võidab
ja saavutab vajalikud eesmärgid.
Eelolevale vaadates on oodata pikkade, keerukate võitluste päevi.
On tähtis märkida, et Gaza sõja eskaleerumise võimalusi
mitmesektoriliseks sõjaks peetakse kõrgeks.
Teist päeva järjest on Hamasi ja Hezbollah' agendid
tulistanud rakette ja mürske IDF positsioonide pihta
Iisraeli põhjapiiril. Lisaks kinnitas IDF,
et üks Liibanoni terrorirakk tungis täna varem Iisraeli territooriumile.
Seejärel kiirustasid IDF jõud piirkonda ja elimineerisid edukalt militandid.
IAF-i helikopterid ründasid ka teisi objekte piirkonnas.
Samal ajal teatas Hezbollah, et toetab Hamasi sõjas Iisraeli vastu
ja lubas sellega ühineda.
Anname au oma kallitele Palestiina vastupanurühmadele Palestiinas,
ükskõik, kellele nad kuuluvad, ja nad on kõik vastupanuga ühinenud.
Ütleme neile, et rahvas on teiega, südames, meeles, hinges,
kogu meie ajalugu ja relvad ja raketid ja kõik, mis meil olemas, on teiega.
Sest meie oleme vastupanu, mis loodi algselt teie,
Palestiina ja Jeruusalemma jaoks.
Hezbollah' lubadus sõjaga ühineda,
hoolimata Iisraeli ähvardusest Liibanon tagasi kiviaega saata,
pole seni materialiseerunud.
Ja isegi kui Iraani käsilane võib soovida ühineda,
teatas USA rohkem kui 8 mlrd USD suurusest toetusest Iisraeli sõjale
ning lennukikandja löögirühma USS Gerald R. Ford
saatmisest Vahemere idaossa president Joe Bideni käsul,
kes koletu rünnaku hukka mõistis.
Lubage mul öelda seda võimalikult selgelt:
praegu pole aeg ühelgi Iisraeli-vaenulikul tahul
neid rünnakuid ära kasutada mingi eelise saavutamiseks.
Maailm jälgib. Olin ühenduses Jordaania kuningaga,
rääkisin Kongressi liikmetega,
käskisin oma riikliku julgeoleku tiimil suhelda oma Iisraeli kolleegidega,
armeel armeega, luurel luurega, diplomaadil diplomaadiga,
tagamaks, et Iisraelil on kõik, mida ta vajab.
Kui president Bideniga ühinesid läänemaailma juhid,
väljendades toetust Iisraelile, siis Islamivabariik Iraan
kiitis Hamasi mõrvarlikku veresauna kui islami võitu.
See on vastupanu väljendus
ja vastuseis võltsile sionistlikule režiimile.
Palestiina rahvas, palestiina sõdurid, kõik palestiinlaste rühmitused,
ja islami umma väärib selle võidu eest õnnitlust.
Aitäh, et vaatasite TV7 Iisraeli Uudiseid!
Seoses kiiresti areneva olukorraga,
teeb TV7 Iisraeli büroo iga päev ülevaateid,
mis on eetris meie sotsiaalmeediaplatvormidel
ja mõningail teistel kanalitel.
Need on inglise keeles ja tulevad edaspidi laivis,
mistõttu me ei jõua kahjuks teha tõlkeid oma tavalistesse keeltesse.
Kui meie saated teid õnnistavad
ja soovite kaasa lüüa meie annetuspõhises tegevuses,
kaaluge rahalist toetamist.
Seda saab teha meie veebilehel www.tv7israelnews.com.
Paluge jätkuvalt rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri